OzLabs/hebrew-wiki-articles huggingface dataset:
איימי מולינס

איימי מולינס (באנגלית: Aimee Mullins; נולדה ב-20 ביולי 1975 באלנטאון) היא אתלטית, שחקנית ודוגמנית אמריקאית, אשר לראשונה התפרסמה אודות להישגים האתלטיים שלה. היא נולדה עם מצב רפואי שבעקבותיו נקטעו רגליה התחתונות.

== ראשית חייה ==
מולינס נולדה עם Fibular hemimelia (ללא עצמות השוקית) שבעקבותיו היה צורך לקטוע את שתי רגליה מתחת לקו הברך כאשר הייתה בת שנה בלבד. היא בוגרת תיכון Parkland High School באלנטאון ושל אוניברסיטת ג'ורג'טאון בוושינגטון.

== ספורט ==
אחת מהרגליים המלאכותיות של איימי
איימי מולינס

כשחקנית סופטבול צעירה, היא החזיקה את שיא הנוער לבסיסים גנובים. במהלך התיכון היא התחרתה גם בסקי במורד. מולינס הייתה קטועת הרגליים הראשונה שהתחרתה בתחרויות האתלטיקה של ה-NCAA מול ספורטאים ללא נכות. היא ייצגה את ארצות הברית ב בה השתתפה בתחרויות ריצת 100 מטר וקפיצה לרוחק. היא החזיקה בשיאי העולם בריצת 100 מטר, ריצת 200 מטר וקפיצה לרוחק. 

בשנים 2007 ו-2008 כיהנה כנשיאת ארגון Women's Sports Foundation.

== חיים אישיים ==
מולינס נישאה לשחקן רופרט פרנד במאי 2016.

== פילמוגרפיה ==
=== קולנוע ===

* Cremaster 3 (2002)
* מופלא (2006)
* מגדלי התאומים (2006)
* עין תחת עין (2008)
* לשדוד את המאפיה (2014)
* אדמה רעה: הדרך לזעם (2014)
* התנהגות הולמת (2014)
* נהר של יסוד (2014)
*בסטריאו (2015)
*לא שפויה (2018)
*הורים תחת השפעה (2019)

=== טלוויזיה ===

* Five Little Pigs (2003) 
* קרוסבונז (2014)
* סיפורי המסתורין של לורה (2015)
* כוח (2015)
* ללא גבולות (2016)
* דברים מוזרים (2017-2016)
* אמא יוצאת דופן (2017)
* בול (2019)
* דאבס (2020)
* אקסטרפולציות <small>(אנ')</small> (2023)

==קישורים חיצוניים==

* 

* [https://www.ted.com/speakers/aimee_mullins איימי מולינס ב- TED]
** [https://www.ted.com/talks/aimee_mullins_prosthetic_aesthetics?language=he איימי מולינס ושנים עשר זוגות רגליה] – הרצאה באנגלית מאתר [http://www.ted.com/ TED] עם כתוביות בעברית 
** [https://www.ted.com/talks/aimee_mullins_the_opportunity_of_adversity?language=he איימי מאלינס: מצוקה כהזדמנות] – הרצאה באנגלית מאתר [http://www.ted.com/ TED] עם כתוביות בעברית 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:קופצות לרוחק אמריקאיות
קטגוריה:אצניות אמריקאיות
קטגוריה:אתלטיות נכות אמריקאיות
קטגוריה:אתלטיות במשחקים הפאראלימפיים אטלנטה (1996)
קטגוריה:אמריקאיות ממוצא אירי
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
מלניק 42

מלניק 42 הוא כוכב על-ענק כחול מאסיבי הנמצא בערפילית הטרנטולה שבענן המגלני הגדול, בקבוצת הכוכבים דג זהב, במרחק של 163,000 שנות אור (49,970 פארסק) מכדור הארץ. רדיוסו של הכוכב גדול פי 21.1 מרדיוס השמש, מסתו גדולה פי 189 ממסת השמש וטמפרטורת פניו 47,300 קלווין. עוצמת ההארה שלו גדולה פי 3.6 מיליון מעוצמת ההארה של השמש (בהירותו המוחלטת מדרגה 7.4-) אך בהירותו הנראית היא מדרגה 12.78 בלבד. הוא מסתובב על צירו במהירות של 240 ק"מ שנייה.

הכוכב נמצא במרחק של פחות משני פארסק (6.5 שנות אור) ממרכז צביר הכוכבים R136 אך הוא אינו שייך לליבת הצביר. כאשר הכוכב התגלה הוא סווג כבעל ספקטרום של WN ולאחר מכן O3if. כיום, נקבע שסיווגו הספקטרלי של הכוכב יהיה O2If.

==קישורים חיצוניים==
* 

קטגוריה:קבוצת הכוכבים דג זהב
קטגוריה:על-ענקים מסוג O
קטגוריה:ענן מגלן הגדול
זרזיריים

[[זרזיר מצוי.]]
זַּרְזִירִיִּים (שם מדעי: Sturnidae) היא משפחת ציפורי שיר בינוניות המזכירות מעט עורבים אך אינן קרובות משפחה שלהם. בני המשפחה צבעוניים ומקושטים והם בעלי מקור ארוך וחד, עיניים גדולות ורגליים חזקות המותאמות לחיי קרקע. הזרזיריים מתאספים בלהקות גדולות וחלקם גורמים נזקים גדולים לסביבה, לחקלאות ולבני אדם. חלקם הפכו למינים פולשים, שהתפשטו ברחבי העולם וגורמים לנזקים בטבע.

הזרזיריים חיים ברחבי אסיה (בעיקר באזור הטרופי של דרום-מזרח אסיה), אפריקה ואירופה. הם הגיעו לאמריקה ולאוסטרליה על-ידי האדם והפכו למינים פולשים. תזונתם מבוססת על פירות וחרקים. לקראת לילה הם מתקבצים בלהקות באתרי שינה קבועים.

בישראל מצויים המינים המקומיים זרזיר מצוי, זרזיר ארבה וטריסטרמית (המכונה גם "זרזיר ים המלח"), לצד המינים הפולשים מיינה מצויה וזרזיר בורמזי.

חלק מהמינים המקומיים בישראל (כדוגמת הזרזיר המצוי) נפוצו ממנה לעולם כמינים פולשים.

==סוגים==
*Rhabdornis
*Aplonis - בו זרזיר מתכתי
*Mino
*Basilornis
*סוג ומין יחיד Sarcops calvus
*Streptocitta
*סוג ומין יחיד Enodes erythrophris
*סוג ומין יחיד Scissirostrum dubium
*סוג ומין יחיד Ampeliceps coronatus
*Gracula
*סוג ומין יחיד Leucopsar rothschildi
*מיינה (Acridotheres)
*Agropsar
*Sturnia
*זרזיר (Sturnus)
*סוג ומין יחיד זרזיר ארבה (Pastor roseus)
*Gracupica
*סוג ומין יחיד Sturnornus albofrontatus
*סוג ומין יחיד זרזיר מדובלל (Creatophora cinerea)
*זהריר (Lamprotornis)
*סוג ומין יחיד זרזיר סגול-גב Cinnyricinclus leucogaster
*Poeoptera
*Saroglossa
*Spreo 
*Onychognathus
*סוג ומין יחיד Grafisia torquata
*סוג ומין יחיד Speculipastor bicolor
* סוג ומין יחיד Neocichla gutturalis

==גלריה==
<gallery mode="packed">
Sort sol pdfnet.jpg|להקת זרזירים מצויים
Common Myna (8288900394) (2).jpg|מיינה מצויה
Superb Starling RWD5.jpg|זהריר הדור
Cape Glossy Starling (Lamprotornis nitens) (31655330124).jpg|זהריר הכף
Wattled Starling (Creatophora cinerea) 2.jpg
Grey Headed Starling (Sturnus malabaricus) Photograph by Shantanu Kuveskar.jpg
Whitecheekedstarling.jpg
Iris Glossy Starling - side color.jpg|זהריר הקשת
Violet-backed starling (Cinnyricinclus leucogaster verreauxi) male.jpg|זרזיר סגול-גב
</gallery>

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קליף רובינסון (1966)

קליפורד רלף "קליף" רובינסון (באנגלית: Clifford Ralph "Cliff" Robinson; 16 בדצמבר 1966 – 29 באוגוסט 2020) היה כדורסלן אמריקאי, ששיחק בחמש קבוצות שונות בליגת ה-NBA. רובינסון היה ידוע כ"איש ברזל" בעל סיבולת משחק גבוהה, ועם 1,380 משחקים בליגה הוא בין 15 השחקנים ששיחקו בה הכי הרבה משחקים.

==קריירת המכללות==
רובינסון שיחק עבור אוניברסיטת קונטיקט. רובינסון זכה עם קונטיקט בטורניר ה-NIT, הטורניר השני בחשיבותו לאחר טורניר אליפות המכללות בכדורסל. בשנת 2007 האוניברסיטה תלתה את גופייתו (עם הספרות '00') על גג אולמה בטקס לכבודו.

== קריירת NBA ==
=== פורטלנד טרייל בלייזרס (1989–1997)===
רובינסון נבחר על ידי הפורטלנד טרייל בלייזרס בסיבוב השני של דראפט 1989, בבחירה ה-36 בסך הכול. הוא שיחק עבור הקבוצה במשך שמונה עונות. הקבוצה הגיעה לפלייאוף בכל אחת מעונות אלה, ובשנים 1990 ו-1992 אף הגיעה לסדרת הגמר. בעונת 1992–1993 זכה רובינסון בפרס השחקן השישי של העונה עם ממוצעים של 19.1 נקודות, 6.6 כדורים חוזרים ושיא קריירה של 1.99 חסימות למשחק. הוא נבחר לשחק באולסטאר בשנה לאחר מכן. עד עונת 1994–1995 שיחק רובינסון בכל אחד ממשחקי הקבוצה, 461 משחקים ברציפות. רצף זה, המהווה גם שיא למשחקים ברציפות במדי הטרייל בלייזרס, נשבר ב-22 בפברואר 1995, במשחק נגד גולדן סטייט ווריורס.

===המשך הקריירה===
לאחר עונת 1996–1997, רובינסון חתם כשחקן חופשי בפיניקס סאנס ובה שיחק 4 עונות. הישגו המרכזי בתקופה זו היה השוואת שיאו לנקודות למשחק בודד, עם 50 הנקודות שקלע נגד הדנבר נאגטס ב-16 בינואר 2000. בעת השוואת שיא זה, רובינסון היה לשחקן המבוגר ביותר שקולע 50 נקודות במשחק.

לאחר תקופתו בפיניקס הוא הוחלף במסגרת טרייד עם הדטרויט פיסטונס, ולאחר מכן עבר לגולדן סטייט ווריורס. עונתו הראשונה בקבוצה זו הייתה גם הראשונה בה רובינסון לא הגיע עם קבוצתו לפלייאוף. באמצע עונת 2004–2005 עבר לניו ג'רזי נטס וכעבור שנתיים פרש ממשחק פעיל.

פרט למספר המשחקים הרב ששיחק, בין הישגיו האישיים רובינסון הוא קליעה של מעל 1,000 שלשות בקריירה, השחקן הגבוה ביותר שהגיע להישג זה עד דרק נוביצקי.

==מחוץ ל-NBA==
בשנת 2013 השתתף בעונה ה-28 של תוכנית הריאליטי האמריקאית הפופולרית הישרדות. מוטיב העונה היה חלוקת המתמודדים לפי תכונות אופי, רובינסון מוין לשבט ה"כוח" (Brawn) והיה המודח החמישי בתוכנית.

כחלק מ"דיפלומטיית הכדורסל" שקידם שחקן העבר דניס רודמן, בשנת 2014 נכלל רובינסון בסגל למשחק ראווה שהתקיים בקוריאה הצפונית לכבוד יום הולדתו של רודן המדינה קים ג'ונג-און.

רובינסון תמך בלגליזציה של סמים קלים למטרות רפואה ופנאי כאחד.

ב-29 באוגוסט 2020, נפטר רובינסון והוא בן 53.

==קישורים חיצוניים==
* 

==הערות שוליים==

קטגוריה:באפלו: אישים
קטגוריה:כדורסלני אוניברסיטת קונטיקט
קטגוריה:כדורסלני פורטלנד טרייל בלייזרס
קטגוריה:כדורסלני דטרויט פיסטונס
קטגוריה:כדורסלני פיניקס סאנס
קטגוריה:כדורסלני גולדן סטייט ווריורס
קטגוריה:כדורסלני ניו ג'רזי נטס
קטגוריה:משתתפי משחק האולסטאר של ה-NBA
קטגוריה:בחירות דראפט של פורטלנד טרייל בלייזרס
קטגוריה:אמריקאים שנולדו ב-1966
קטגוריה:אמריקאים שנפטרו ב-2020
מיינה (סוג)

מיינה (שם מדעי: Acridotheres) הוא סוג של ציפורי שיר ממשפחת הזרזיריים שמוצאם מדרום-מזרח אסיה, אך חלקם התפשטו על ידי האדם לרחבי העולם, לרבות באמריקה, אפריקה, אוסטרליה ואף בישראל. הם גורמים נזקים לסביבתם וגורמים לרעש.

המיינות הן ציפורים בינוניות בעלות מקור ורגליים צהובות, ראשים בגוונים שונים משחור עד לבן והן חיות בלהקות בין העצים. הן ידועות בקריאותיהן כשלעיתים יודעות לחקות קולות מהסביבה כולל קולות אנושיים.

הן ניזונות מחרקים, צוף ופירות, אך גם מביצים, גוזלים, לטאות וזרעים.

==מינים==
*Acridotheres grandis
*Acridotheres cristatellus
*Acridotheres javanicus
*Acridotheres cinereus
*Acridotheres fuscus
*Acridotheres albocinctus
*Acridotheres ginginianus
*מיינה מצויה (Acridotheres tristis)
*זרזיר בורמזי (Acridotheres burmannicus)
* Acridotheres melanopterus

ישנם סוגים נוספים המכונים מיינות כמו מיינת באלי (Leucopsar rothschildi) ומיינת היל (מהסוג Gracula).

==קישורים חיצוניים==

* 

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:זרזיריים
בלאגן (להקה)

להקת בלאגן הוקמה בשנת 1990, ברוח הרוק הצעיר והאלטרנטיבי של תחילת העשור, על ידי יובל מסנר, יוצא להקת "טאטו", ודן תורן, יוצא להקת "שונרא", אליהם חברה דנה ברגר שבאותה עת השתחררה מצה"ל לאחר שירותה בלהקת הנח"ל.

הלהקה פעלה בזמנה של להקת "כרמלה גרוס ואגנר", עמה שיתפה פעולה בכתיבה ובהעלאת מופעים משותפים. ערן צור, חבר "כרמלה גרוס ואגנר", היה יוצא להקת "טאטו" ושותפו ליצירה של יובל מסנר.

יחד עם יאיר גת בבס, דרור מרגלית בקלידים וגל הדני בתופים (שהוחלף אחר כך ברע מוכיח) הקליטה הלהקה ב-1991 את אלבומה היחיד, גן עדן עירוני, שיצא לשוק במרץ 1992 בחברת התקליטים "פונוקול". מסנר ושאר הלהקה עיבדו והפיקו מוזיקלית כאשר מיכה מיכאלי ייעץ בנושא העיבודים. שני השירים שבלטו מתוך האלבום היו "גברים מקצוענים" ו"שקט", אותו כתבה יונה וולך והלחין יובל מסנר. השיר יצא לתחנות הרדיו והושמע בהן רבות עוד לפני יציאת האלבום.

הלהקה התפרקה בשנת 1992, מיד לאחר צאת אלבומה היחיד.

== דיסקוגרפיה ==
=== אלבומי אולפן ===
* 1992: גן עדן עירוני

== קישורים חיצוניים ==
* 
* 
* 
* 
* 

קטגוריה:להקות רוק ישראליות
קטגוריה:דן תורן
קטגוריה:להקות שהוקמו בשנת 1990
זנבניים

[[זנבן ערבי.]]
זנבניים (שם מדעי: Leiothrichidae) הם משפחת ציפורי שיר ממוצא דרום אסייתי. אלו עופות בינוניים בעלי רגליים חזקות, הנמצאים רוב הזמן על הקרקע. כפי ששמם מרמז הם גם בעלי זנב ארוך העוזר לאזן את תנועתם. משפחה זו לעיתים נכללת במשפחה טימליים (Timaliidae) שגם היא ממוצא אסייתי.

רוב מיני העופות חומים או אפורים ומעט מינים הם צבעוניים. ההבדלים בין המינים אינם גדולים. הם חיים ביערות פתוחים, ערבות, ביצות ומדבריות. חלקם מנהלים חיים במושבות כמו הזנבן הערבי בהן יש מדרג חברתי ברור, ורק הזנבנים הבכירים יכולים להתרבות.<ref name=":0"></ref>

בישראל מין אחד של זנבניים – זנבן ערבי, הנפוץ בערבה ובסביבות ים המלח.<ref name=":0" />

==מיון==
*משפחת זנבניים (Leiothrichidae)
**Babax – בו 3 מינים
**Garrulax – בו 50 מינים
**Trochalopteron – בו 21 מינים
**זנבן Turdoides – בו 27 מינים
**Kupeornis – בו 3 מינים
**סוג ומין יחיד זנבן הקפוצ'ין (Phyllanthus atripennis)
**Cutia – בו 2 מינים
**Leiothrix – בו 2 מינים
**Crocias – בו 2 מינים
**Heterophasia – בו 8 מינים
**Liocichla – בו 5 מינים
**Actinodura – בו 7 מינים
**Minla – בו 3 מינים

==קישורים חיצוניים==

* 

== הערות שוליים ==

*
קטגוריה:בעלי חיים שתוארו ב-1832
קטגוריה:טקסונים שתוארו בידי ויליאם ג'ון סווינסון
סימום מכני

סימום מכני או סימום טכנולוגי (באנגלית: Mechanical Doping), הוא שימוש באמצעים מכניים בלתי חוקיים המוסתרים באופניים במסגרת מרוצי אופניים. הטכניקה הנחשבת כנפוצה יותר בקטגוריה זו היא הסתרת מנוע זעיר בשלדת האופניים. טענות ראשונות לשימוש בסימום מכני עלו ב-2010 על ידי רוכב העבר והעיתונאי האיטלקי דווידה קסאני, אולם חקירות לא רשמיות שנערכו לא הוכיחו שימוש באמצעים אלו. מקרה ראשון בו נמצא מקרה של סימום מכני היה באליפות העולם בסייקלוקרוס בינואר 2016, כשבאופני הרוכבת הבלגית בת ה-19, פמקה ון דן דריסה (Femke Van den Driessche) נתגלה מנוע. באפריל 2016 היא הושעתה לשש שנים בגין העבירה.

==היסטוריה==
נושא הסימום המכני עלה לראשונה לתודעה הציבורית במאי 2010 כאשר הועלה לאתר יוטיוב סרטון שנערך על ידי חובב אופניים אלמוני, והורכב משני חלקים. בחלק הראשון נראתה כתבה מערוץ הטלוויזיה האיטלקית, RAI, בה סקר רוכב העבר ופרשן הטלוויזיה במרוצי אופניים, דווידה קסאני, פיתוח המאפשר הכנסת מנוע חשמלי זעיר וסוללה לשלדת האופניים, או הסלקתו בתוך בקבוק השתייה הצמוד לשלדה, וטען כי רוכב מסוים העיד בפניו כי נעשה שימוש בסימום מכני במרוצי אופניים מקצועניים. בחלק השני של הסרטון ניסה יוצרו להוכיח באמצעות הילוכים חוזרים כי פביאן קנצ'לארה השתמש במנוע שכזה בניצחונותיו בטור של פלנדריה ובפריז - רובה ב-2010. קנצ'לארה הגיב ואמר כי "ההאשמות הן כה טפשיות שאני חסר מילים". ה-UCI הודיע כי הוא נערך לבדיקת שימוש עתידי בפיתוח הטכנולוגי שדווח אך אינו בודק שום תלונה כנגד קבוצה או רוכב מסוימים. בהמשך, דעך העניין בפרשה זו.

בשנים שלאחר מכן עלו חשדות לשימוש בסימום מכני בעיקר סביב סרטונים שפורסמו ביוטיוב ובהן נראו תקריות חשודות כגון: תאונת נפילה של הרוכב הקנדי ריידר הסג'דל שבה נראה הגלגל האחורי ממשיך להסתובב לאחר שהאופניים מוטלות על הכביש והחלפת אופניים על ידי רוכבים במהלך המרוץ ללא שנצפתה תקלה באופניים המקוריים (החשד היה שהרוכב רוצה להגיע לקו הסיום עם אופניים "כשרים").

==תחקיר "Stade 2" ו"קוריירה דלה סרה"==
מספר חודשים לאחר תפיסתה של ון דן דריסה בתחילת 2016, יצאו תוכנית הטלוויזיה הצרפתית, "Stade 2" והעיתון האיטלקי, "קוריירה דלה סרה", בתחקיר משותף שטען שבשני מרוצים: סטראדה ביאנקה (מרוץ אופניים חד-יומי יוקרתי באזור סיינה) ובמרוץ קופי-ברטלי (מרוץ קטעים במחוז אמיליה-רומאניה) נעשה ב-2016 שימוש בסימום מכני. בכתבה ובמאמר נטען כי בתחקיר בוצעו בזמן המרוץ, באמצעות מצלמה עם גלאי חום, סקירות על אופני המתחרים ונמצאו חמישה מקרים של חשד למנוע מוסתר במוט האוכף ושני מקרים של חשד למנוע בגלגל השיניים הקדמי (קראנק) ובגלגל השיניים האחורי (קסטה). התחקיר הביא אף עדויות מהנדסים ששללו את האפשרות שמקור החום אינו מנוע. בהמשך הכתבה ראיינו יוצרי הכתבה את המהנדס ההונגרי אישטוון וריאש (Istvan Varjas) שמייצר מנועים המתאימים לשימוש המדובר. וריאש הציג בפניהם מנוע מדגם ישן שייצר וטען כי מנועים כאלו היו יכולים להיות בשימוש כבר מ-1998. הוא מסר ליוצרי הכתבה כי המנועים שבשימוש נוכחי הם קלי משקל, באורך של 5 ס"מ, יכולים לייצר 250 ואט ומתאימים בעיקר לשימוש בקדנס (מספר סיבובי דוושות בדקה) גבוה. וריאש אף הראה ליוצרי הכתבה את הטכנולוגיה המתקדמת ביותר: חישוקי גלגלי קרבון המצוידים במגנטי נאודימיום המסוגלים לייצר כוח של 60 ואט וניתנים לגילוי רק באמצעים משוכללים ויקרים. נכון למועד הכנת הכתבה, נקב וריאש במחיר של 50 אלף אירו לזוג גלגלים כאלו, המיוצרים רק לספורטאים בודדים.

==קישורים חיצוניים==
*
*

==הערות שוליים==

קטגוריה:מרוצי אופניים
קטגוריה:מחלוקות ופולמוסים בספורט
מהו המעמד השלישי

עמוד השער של "מהו המעמד השלישי?"
מהו המעמד השלישי? (בצרפתית: ?Qu'est-ce que le tiers-état) הוא חיבורו של עמנואל-ז'וזף סיאייס, שפורסם בינואר 1789, ערב המהפכה הצרפתית.

== עיקרי הטיעונים במאמר ==
בחיבור זה ביקש סיאייס לבסס את הקשר שבין הקבוצות היצרניות בחברה לבין הזכויות פוליטיות. המעמד השלישי בצרפת, לפי חיבור זה, הוא מעמד יצרני, אך נטול זכויות פוליטיות.
בחיבור טוען סיאייס כי ישנן ארבע קבוצות חיוניות לקיום האומה והמדינה. ארבע הקבוצות הן:
* קבוצת עובדי האדמה - מכיוון שהאדמה והמים הם אלה המספקים את הצרכים הבסיסים של האנושות;
* קבוצת יצרנים - הם אלה שמעבדים את התוצרת הגולמית (שסיאס קורא לה "מתנות הטבע") על ידי השקעת עבודה;
* קבוצת הסוחרים והמשווקים - תפקידם הוא להעביר את הסחורה מיצרנים לצרכנים;
* קבוצת נותני השירותים - בקבוצה זו מכליל סיאייס הן את בעלי המקצועות החופשיים, הן את העוסקים במדע, והן את נותני השירות, שעסוקים ב"עבודות כפיים נחותות ביותר".
על פי סיאייס, המשותף לכל הקבוצות האלה הוא שהן כולן שייכות למעמד השלישי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:המהפכה הצרפתית
כוח ההגנה העצמית האווירי של יפן

F-2 ממריא
F15 איגל
F35
חיל האוויר של יפן (ביפנית: 航空自衛隊 (קוקו ג'יאייטאי), תרגום: "כוח ההגנה-עצמית האווירי של יפן", באנגלית: Japan Air Self-Defense Force או JASDF) הוא הזרוע האווירית של כוחות ההגנה של יפן אשר מופקדים על הגנת המרחב האווירי של יפן וכן למשימות אחרות בתחומי התעופה והחלל.

חיל האוויר מקיים סיורים חמושים קבועים בשמי יפן וכן מתחזק מערך מכ"מים להתרעה מוקדמת מפני איומים. לחיל האוויר גם ענף אווירובטיקה המכונה "דחף כחול" או "טייסת 11" ולאחרונה היה מעורב גם בהטסות של כוחות במשימות או"ם המוגדרות "שמירת שלום".

בשנת 2013 הוערך גודל החיל ב-50,324 חיילים ו-777 כלי טיס, מתוכם 373 מטוסי קרב.

== היסטוריה ==
יפן סיימה את מלחמת העולם השנייה תחת כיבוש אמריקאי, אף על פי שבתחילתה הייתה אחת המעצמות הגדולות בעולם.

כאשר הסתיימה המלחמה, אושר ליפנים להחזיק כוח שיטור בלבד, בניגוד לכוח צבאי משמעותי. כמו כן, נאסר עליהם לרכוש או לייצר נשק כבד. אולם, כבר בשנת 1950 הקימה יפן צבא, כחלק מהתפשטות המלחמה הקרה. יחד עם זאת, השלטון ביפן החליט לקבוע סעיפים בחוק, המגבילים את הצבא מלפעול מעבר לתחומי המדינה, למעט משימות בחסות האו"ם, שיהיו הגנתיות או הומניטריות. מפה מגיע השם הרשמי של הצבא: "כוחות ההגנה העצמית של יפן".

ולכן אף כיום על החיל עדיין נאסר לרכוש מפציצים אסטרטגיים.

בשנת 2018 מיסה מצושימה קיבלה רישיון טייסת קרבית והפכה לטייסת ראשונה בחיל.

נכון לשנת 2022 החיל מבוסס על מטוס מקדונל דאגלס F-15 איגל שמיוצר ביפן לפי רישיון מהחברה שפיתחה את המטוס.

== ציוד ==
ליפן 62 מטוסי F-2, שהם למעשה מטוסי F-16 משופרים; 155 מטוסי F-15; ו-71 מטוסי פנטום. לחיל מערך מתקדם ללוחמה אלקטרונית והגנה אווירית המתבסס על מטוסי איוואקס והוקאיי. גם מערך התובלה נחשב לגדול ומתקדם, ובו ניתן למצוא 25 מטוסי קוואסקי C-1 מתוצרת עצמית, שנועדו גם ללוחמה אלקטרונית, מטוסי בואינג ועוד.

כיום עובדים בחיל האוויר היפני על פרויקט של מטוס דור 5 מתוצרת יפן, X-2 שינשין.

<gallery>
קובץ:JASDF emblem.png|סמל כוח ההגנה האווירי של יפן
קובץ:Roundel of Japan.svg|רונדל כוח ההגנה האווירי של יפן
</gallery>

==קישורים חיצוניים==

* 

קטגוריה:כוחות ההגנה של יפן
יפן
טימליים

טימליים או בבלרים (שם מדעי: Timaliidae) הם משפחה של ציפורי שיר. הם חיים בטבע בתת-היבשת ההודית ובדרום-מזרח אסיה ודומים לקיכליים או לסבכיים. משפחה זו קרובה לזנבניים ולעיתים משייכים את כל משפחת הזנבניים לתת-משפחה של טימליים.

הטימליים הם בינוניים בגודלם וחיים רוב זמנם על הקרקע. הם בעלי רגליים חזקות, מקור צר וחזק והם אינם צבעונים במיוחד. הם מעופפים די חלשים ולכן יעדיפו להימצא על הקרקע או בסבכי שיחים. הם חיים בחבורות שאצל חלקם בנויות כמו היררכיות. מזונם העיקרי הוא חרקים, אך גם פירות יער ואצל המינים הגדולים גם חולייתנים קטנים, הם בונים את הקן בצמחייה הצפופה על הקרקע.

==מיון==
למשפחה זו מסווגים עוד קבוצות שחלקם נחשבות למשפחות אחרות כמו: לבני-עין (Zosteropidae), זנבניים (Leiothrichidae) ובברי אדמה (Pellorneidae).
*משפחה טימליים (Timaliidae)
**סוג ומין יחיד בבלר אדום בטן (Dumetia hyperythra)
**Macronus
**Micromacronus
**Pomatorhinus
**סוג ומין יחיד בבלר שחור ראש (Rhopocichla atriceps)
**Spelaeornis
**Sphenocichla
**Stachyridopsis
**Stachyris
**סוג ומין יחיד בבלר אדמוני ראש (Timalia pileata)

==קישורים חיצוניים==

* 

קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:סבכים
זהבניים

Sphecotheres vieilloti.
זהבניים (שם מדעי: Oriolidae) הם משפחה של ציפורי שיר. הזהבניים הם ציפורים בגודל בינוני באורך 20–30 ס"מ, בעלי נוצות זהובות ושחורות, מקור גדול ואדום ועיניים גדולות אדומות.

הם חיים ברחבי אפריקה, אירופה ואסיה. מין אחד - זהבן מחלל (Oriolus oriolus) - חולף בישראל באביב ובסתיו. 

הזהבניים מצויים רוב זמנם על העצים ונסתרים בין הענפים. הם ניזונים מפירות וחרקים.

הזהבניים הם קרוביהם הרחוקים של החנקניים ושל הדרונגיים (Dicruridae).

==מיון==
*משפחת זהבניים (Leiothrichidae)
**סוג זהבן (Oriolus)
**סוג Sphecotheres
**סוג Turnagra - נכחד
**סוג Pitohui - סוג שבו 2 מינים שבנוצותיהם ישנם טוקסינים. בו המין פיטוהוי עטוי

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
חי מזרחי

חי מזרחי (1936 – 24 בספטמבר 2020) היה כדורגלן ישראלי, ששיחק בעמדת המגן השמאלי בקבוצת בית"ר ירושלים בשנות ה-50 וה-60.

==ביוגרפיה==
מזרחי נולד בירושלים ועלה לקבוצת הבוגרים של בית"ר בסוף עונת 1953/1954.

מזרחי שיחק בעמדת המגן השמאלי בקבוצה והחליף את המגן עזרא מזרחי לקראת העלייה לליגה הבכירה. נחשב למגן קשוח וחסון והיה מעורב רבות בעבירות משמעת כנגדו.

מזרחי הצטיין בייחוד בעונה הבודדת ששיחק בליגה הראשונה, 1954/1955, אשר אחריה חזרה בית"ר ירושלים לליגת המשנה ולא הצליחה עוד להעפיל לליגה הבכירה בזמן שהותו בקבוצה, עד סוף עונת 1964 אז פרש ממשחק פעיל.

שיחק בבית"ר 11 עונות, בהן ערך 229 משחקים וכבש שער אחד בלבד, בסוף עונת 1960/1961 במשחק נגד הפועל באר שבע.

מזרחי נפטר בין כסה לעשור התשפ"א, ב-24 בספטמבר 2020, בגיל 84.

==קישורים חיצוניים==
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:ישראלים שנולדו ב-1936
קטגוריה:ישראלים שנפטרו ב-2020
גדרוניים

גדרוניים (שם מדעי: Troglodytidae) הם משפחה של ציפורי שיר קטנות החיות בעולם החדש, למעט מין אחד, גדרון מצוי (Troglodytes troglodytes). משפחה זו אינה קרובה למשפחות אחרות הקרויות גדרונים: גדרוני ניו זילנד (Acanthisittidae) וגדרונים אוסטרליים (Maluridae).

== מאפיינים ==
הגדרונים הם משפחת עופות קטנים הכוללת כ-80 מינים. הם ידועים בעיקר עקב השירים העדינים שהם מפיקים, בעת שהותם על הענפים או על הגדרות בבקרים. הם בעלי גוף קטן ועגלגל, כנפים ורגלים קצרות, מקור קצר, מעוקל מעט, וזנב ארוך ומזדקר כלפי מעלה. הם ניזונים מבעלי חיים קטנים כמו חרקים ועכבישים, אם כי המינים הגדולים ביותר שיכולים להגיע לאורך 22 ס"מ, יאכלו גם חולייתנים קטנים.

הגדרונים נפוצים ברחבי אמריקה מאלסקה עד ארגנטינה ובאיים השונים במרחב התפוצה. הם נמצאים במגוון בתי גידול: קרים, ממוזגים וטרופיים. כמה מינים חיים אפילו במדבר.

בישראל מצוי המין גדרון מצוי.

==מיון==
*משפחה גדרוניים (Troglodytidae)

==גלריה==
<gallery mode=packed>
קובץ:Cactus Wren on a saguaro cactus.jpg|גדרון הקקטוס (Campylorhynchus brunneicapillus)
קובץ:Salpinctes obsoletus Vancouver 3.jpg
קובץ:Troglodytes troglodytes 1 (Marek Szczepanek).jpg|גדרון מצוי
קובץ:House wren in full song cropped.png
</gallery>

==קישורים חיצוניים==

* 

*
קטגוריה:בעלי חיים שתוארו ב-1832
קטגוריה:טקסונים שתוארו בידי ויליאם ג'ון סווינסון
טרנסג'נדריות ודת

הקשר בין אנשים טרנסג'נדרים ודת משתנה מאוד ברחבי העולם. דתות נעות מפסילת טרנסג'נדרים ועד לכיבוד אנשים טרנסג'נדרים כמנהיגים דתיים. צפיות בתוך דת אחת יכול להשתנות במידה ניכרת.

הדתות המונותיאיסטיות מאמינות בסיפורי בריאת העולם שבו אלוהים ברא "זכר ונקבה". לפעמים משפט זה מספר בראשית מתפרש כצו אלוהי כנגד שינוי בין המינים. התורה מכילה איסורים ספציפיים על קרוס-דרסר.

== טרנסג'נדריות בדתות ברחבי העולם ==
=== יהדות ===
בספר ויקרא יש שלילת קרוס-דרסינג.

על פי החוק המקראי, קיים איסור לפיו . כתוצאה מפסוק זה נקבע בהלכה איסור על קרוס-דרסריות - לבישת בגדי המין השני.

חלק מהטרנסג'נדרים עוברים הליכים שונים על מנת להתאים את גופם לזהותם המגדרית. ניתוחים לשינוי מין המשחיתים את איברי ההולדה אסורים בהלכה משום איסור סירוס. איסור סירוס זכרים נחשב לאיסור דאורייתא, הנלמד מהכתוב . איסור סירוס נקבות הוא מדרבנן.

היחס למינו ההלכתי של טרנסג'נדר מורכב, רוב הפוסקים לא מחשיבים את שינוי המין, ובשל כך, הם מתייחסים לאדם שעבר ניתוח שכזה, על פי מגדרו לפני הניתוח. אולם ביחס לדיני צניעות, יש פוסקים שהחמירו בגבר שעבר ניתוח להתאמה מגדרית, להחשיבו כאישה: אסרו לגברים לשמוע קול זמר שלו, מכיוון שקולו נשי, אסרו עליו להתייחד גם עם גברים "משום שהוא קרוב לאיסור", או שחיוו דעתם שאף שאין לגברים איסור נגיעה בו, הדבר דומה לאיסור ויש להתרחק מכך.

ביהדות קונסרבטיבית הדעות חלוקות בקשר לנושא. בשנת 2003 אושרה פסיקה רבנית כי בכל הקשור לניתוח להתאמה מגדרית מותר כטיפול של אי-הלימה מיגדרית, וכי מעמד המין של אדם טרנסג'נדר פי ההלכה משתנה על ידי הניתוח .

היהדות הרפורמית מביעה דעות חיוביות על אנשים טרנסג'נדרים. הוועידה המרכזית של היהדות הרפורמית של הרבנים האמריקנים הייתה הראשונה שהתייחס לסוגיית היהודים הטרנסג'נדרים בשנת 1978, כאשר הכריזה כי התנועה רואה כי מותר לאדם שעבר ניתוח להתאמה מגדרית להתחתן לפי המסורת היהודית. ב -1990, הוועידה הזו הכריזה כי אנשים שעברו ניתוח להתאמה מגדרית יכולים להתגייר.

בשנת 2003, האיחוד ליהדות רפורמית קיבל החלטה לקבל באופן מלא את כלל הקהילה הלהט"בית. באותה השנה ארגון נשים רפורמיות פרסם הצהרה המתארת את תמיכתן בזכויות האדם והאזרח ואת המאבקים של הטרנסג'נדרים והביסקסואלים, ותמכה בשוויון החוקי של אוכלוסיות אלו.

ארגונים יהודים לא דתיים כמו ארגון הלל הכריזו על תמיכה בשוויון לטרנסג'נדרים.

=== נצרות ===
הברית החדשה מתבטאת בעמימות רבה יותר מהתנ"ך לגבי טרנסג'נדריות.

ישנם זרמים נוצריים המקבלים את הטרנסג'נדריות כגון אוניברסליזם אוניטריאני.

=== אסלאם ===
=== הינדואיזם ===
=== בודהיזם ===

== קישורים חיצוניים ==
מאמר של הרב יששכר כץ על היתר לשינוי מין לפי ההלכה

https://yctorah.org/wp-content/uploads/2022/11/Halakha-and-the-Transgender-Person-Teshuva-Ysoscher-Katz.pdf 

קטגוריה:מגדר
קטגוריה:להט"ב ודת
קטגוריה:טרנסג'נדר
פרנססק ויניאלס

פרנססק ויניאלס (בקטלאנית: Francesc Vinyals, לעיתים נודע בשם הספרדי "פרנסיסקו ויניאלס", Francisco Viñals; 1897–1951) היה כדורגלן ספרדי-קטלאני ששיחק כקיצוני. בין 1914 ל-1927 שיחק במדי ברצלונה והיה מהשחקנים הבולטים בה. ויניאלס, שהיה שחקן נמוך באופן יחסי, נודע בשל המהירות הרבה שלו ויכולת הכדרור הטובה שלו. לעיתים כונה "ויניאלטס".

== קריירה ==
ויניאלס שיחק בברצלונה בין 1914 ל-1927, בתקופה בה בלטו שחקנים כגון פאולינו אלקנטרה, ז'וזפ סמיטייר, ריקרדו זאמורה, פליקס ססומגה, אמילי סאז'י-ברבה ופרנץ פלאטקו. ב-5 במרץ 1916, במשחק נגד ריאל מדריד שלימים נקרא בכינוי "הקלאסיקו" ונערך בקרר אינדוסטריה, האצטדיון הביתי של ברצלונה, הייתה התוצאה תיקו 0-0 לקראת סיום המשחק. אחד מהאנשים בקהל זעק: "ויניאלטס, 5 דורוס על כל שער שתבקיע!". ויניאלס הבקיע שני שערים, ברצלונה ניצחה במשחק וויניאלס זכה בפרס כספי גדול באופן יחסי לתקופה זו. ב-1 בנובמבר 1917, במשחק נוסף נגד ריאל מדריד, הבקיע שלושער וברצלונה ניצחה 3-1. כבר ב-14 באפריל 1918 נערך לכבודו משחק הוקרה בברצלונה. ברצלונה אירחה את סבדל וניצחה 1-0 משער שלו.

ב-1919 הגיע עם ברצלונה לגמר הגביע הספרדי, שם פגשה את ארנס גצ'ו. ויניאלס כבש את השער הראשון לזכות קבוצתו, ובסיום 90 הדקות הראשונות הייתה התוצאה 2-2. משום כך המשיך המשחק להארכה, אך ברצלונה הפסידה 5-2. העונה הבאה, עונת 1919/1920, הייתה מוצלחת הן ברמה האישית והן ברמה הקבוצתית. הוא הצליח לזכות עם ברצלונה בפעם הראשונה בגביע, הודות לניצחון 2-0 על אתלטיק בילבאו בגמר, בו פתח ויניאלס בהרכב. ב-10 הופעות באליפות קטלוניה הבקיע 3 שערים, ובדרך לזכייה בגביע הבקיע שני שערים בשלבים המוקדמים יותר. ויניאלס היה בסגל ברצלונה עת זכתה 3 פעמים נוספות בגביע, אם כי הוא לא השתתף במשחקי הגמר בזכיות אלה. יתר על כן, לקח חלק בזכייה ב-8 אליפויות קטלוניה. ב-1926 פרש ממשחק, וב-19 ביוני 1927 נערך לכבודו משחק הוקרה בלס קורטס, יחד עם השוער רמון ברוגרה. ברצלונה גברה על סנטס 5-2.

== תארים ==
=== ברצלונה ===
* הגביע הספרדי (4): 1919/1920, 1921/1922, 1924/1925, 1925/1926
* אליפות קטלוניה (8): 1915/1916, 1918/1919, 1919/1920, 1920/1921, 1921/1922, 1923/1924, 1924/1925, 1925/1926

== קישורים חיצוניים ==

* [http://hemeroteca.mundodeportivo.com/preview/1957/09/24/pagina-14/631006/pdf.html Los Ases], אל מונדו דפורטיבו, 24.9.1957, עמ' 14
* [http://www.fcbarcelona.es/club/detalle/noticia/19-de-junio-del-1927-homenaje-a-bruguera-y-vinyals 19 de junio del 1927: Homenaje a Bruguera y Vinyals], באתר הרשמי של מועדון הכדורגל ברצלונה
* [https://books.google.co.il/books?id=hd5MCwAAQBAJ&lpg=PT71&ots=VBO83MczEK&dq=%22francesc%20vinyals%22%20I%20fc%20barcelona&pg=PT71#v=onepage&q=vinyals&f=false Vinyalets] מתוך הספר Barça inèdit: 800 històries de la Història, מאת Manuel Tomàs, Frederic Porta, 2016

== הערות שוליים ==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה
קטגוריה:ברצלונה: כדורגלנים
קטגוריה:ספרדים שנולדו ב-1897
קטגוריה:ספרדים שנפטרו ב-1951
חקייניים

Toxostoma longirostre
חקייניים (שם מדעי: Mimidae; באנגלית מכונים "ציפורי חתול") הם משפחה של ציפור שיר החיים ברחבי עולם החדש הכוללת 30 מינים. אלו עופות המזכירים מאוד קיכליים בעלי זנב ארוך, נוצות כהות או אפורות ברובם, ציצה קטנה מאחורי ראשם, מסיכה שחורה על עיניהם ומקור מעט מעוקל. המינים הגדולים ביותר מגיעים לאורך 30 סנטימטרים ולמשקל 50 גרם. הם ניזונים מחרקים, גרגירים, ביצים וגוזלים ויצורים קטנים נוספים.

ציפורים אלה קיבלו את שמן עקב מנהגן לחקות שירת ציפורים אחרות וכן כמה מיני חרקים וצפרדעים.

==סוגים==
*חקיין (Mimus)
*Melanotis
*סוג ומין יחיד ציפור-חתול אפורה (Dumetella carolinensis)
*סוג ומין יחיד ציפור-חתול שחורה (Melanoptila glabrirostris)
*סוג ומין יחיד חקיין הערבות (Oreoscoptes montanus)
*Toxostomaמיינה חומה
*סוג ומין יחיד חקיין לבן חזה (Ramphocinclus brachyurus)
*סוג ומין יחיד חקיין חזה-מקושקש (Allenia fusca)
*סוג ומין יחיד חקיין עיני פנינה (Magarops fuscatus)
*Cinclocerthia

==קישורים חיצוניים==

* 

*
קטגוריה:בעלי חיים שתוארו ב-1853
קטגוריה:טקסונים שתוארו בידי שארל לוסיאן בונפרטה
נבליים

נבליים (שם מדעי: Menuridae) היא משפחה של ציפורי שיר גדולות ובה סוג אחד - נבלי (Menura). עופות אלה חיים רק ביערות ובערבות אוסטרליה והם בולטים בעיקר בזכות יכולות חיקוי הקולות שהם שומעים בסביבתם ובשל נוצות הראווה הגדולות של זנבם.

בסוג ישנם 2 מינים שאורכם הממוצע, יחד עם הזנב, הוא עד 90 ס"מ והם ציפורי השיר הגדולות ביותר לאחר המינים עורב שחור ועורב עב-מקור. הם חיים בחורשים האוסטרליים, בעיקר באזור הטרופי ומחפשים חרקים, פירות ועלים. הם עפים רק לעיתים רחוקות.

==מיון==
*משפחה נבליים (Menuridae)
**סוג נבלי (Menura)
***מין נבלי הדור (Menura novaehollandiae)
***מין נבלי אלברט (Menura alberti)
***מין Menura tyawanoides - נכחד

==קישורים חיצוניים==

*
קטגוריה:בעלי חיים שתוארו ב-1801
קטגוריה:טקסונים שתוארו בידי ג'ון לאת'אם
בית נהיאן

בית נהיאן (בערבית: آل نهيان, תעתיק: אאל נהיאן) היא המשפחה השלטת באיחוד האמירויות הערביות, ובאבו דאבי. המשפחה היא אחת משתי המשפחות הדומיננטיות יותר יחד עם משפחת בית מכתום השולטת בדובאי. לבית מלוכה זה יש קרבה משפחתית לבתי מלוכה רבים מהעולם הערבי דוגמת בית פאלאסי ובית יאסי וזאת משום שמנהיגי הבית, לא כמו בקטר או בבחריין לא מתחתנים לרוב עם מישהו שהוא ממשפחתם. בית המלוכה הוקם במחצית השנייה של המאה ה-18, השליט הנוכחי בבית הוא מוחמד בן זאיד אאל נהיאן. בני משפחת המלוכה משתייכים לאסלאם הסוני.<ref name=ono2011mar></ref>

==קישורים חיצוניים==

* 

==הערות שוליים==

*
קטגוריה:איחוד האמירויות הערביות: פוליטיקה
נהיאן
נהיאן
קטגוריה:אסלאם סוני
ארמנדו דלי ואלדס

ארמנדו חאבייר דלי ואלדס (בספרדית: Armando Javier Dely Valdés; 5 בינואר 1964 - 17 באוגוסט 2004) היה כדורגלן פנמי ששיחק בעמדת החלוץ, ולזכותו 13 שערים ב-34 הופעות בנבחרת פנמה.
== קריירה ==
דלי ואלדס התחיל את הקריירה שלו במועדון נוער מקומי. בגיל 19 חתם בארחנטינוס ג'וניורס מליגת העל הארגנטינאית בה שיחק במשך 5 עונות בהם זכה עם המועדון בשתי אליפויות ופעם אחת בקופה ליברטדורס בשנת . לאחר מכן שיחק באינסטיטוטו דה קורדובה וסן מרטין דה טוקומאן. בשנת הגיע לישראל והיה מהכדורגלנים הזרים הראשונים ששיחקו בליגה הישראלית. ואלדס חתם בבית"ר תל אביב, והיה ממצטייני הקבוצה. בתחילת ינואר 1991 במהלך אימון, נפל על ידו, נגרמו לו שני שברים ביד, ועבר ניתוח. באותה שנה גם נפרד מהקבוצה. לאחר מכן חזר לדרום אמריקה כאשר חתם בפניארול מאורוגוואי ולאחר מכן בליברפול (מונטווידאו) ובפלאסה אמאדור בה סיים את הקריירה בשנת . עם פרישתו ממשחק פעיל הפך למאמן המועדון. בהמשך אימן גם באראבה אונידו, נבחרת פנמה בכדורגל עד גיל 20 והיה עוזר מאמן בנבחרת פנמה.

ב-29 במאי 2001 לקה בהתקף לב ממנו לא התעורר, והוא נשאר בתרדמת. בנוסף לכך סבל ואלדס מזיהום אלח דם ודלקת ריאות. ב-17 באוגוסט 2004 נקבע מותו. לאחר מותו החליטה הנהלת אראבה אונידו, הקבוצה האחרונה בה אימן, לשנות את שם האצטדיון על שמו.

==קישורים חיצוניים==

==הערות שוליים==

קטגוריה:כדורגלנים פנמים
קטגוריה:חלוצי כדורגל פנמים
קטגוריה:כדורגלני ארחנטינוס ג'וניורס
קטגוריה:כדורגלני אינסטיטוטו דה קורדובה
קטגוריה:כדורגלני בית"ר תל אביב
קטגוריה:כדורגלני פניארול
קטגוריה:כדורגלני ליברפול מונטווידאו
קטגוריה:כדורגלני פלאזה אמאדור
קטגוריה:כדורגלני נבחרת פנמה
קטגוריה:כדורגלנים זרים בישראל
קטגוריה:ספורטאים זרים בארגנטינה
קטגוריה:ספורטאים פנמים בישראל
קטגוריה:ספורטאים זרים באורוגוואי
קטגוריה:כדורגלני גביע הזהב 1993
קטגוריה:מאמני כדורגל
קטגוריה:פנמה: אישים בספורט
קטגוריה:פנמים שנולדו ב-1964

קטגוריה:פנמים שנפטרו ב-2004
קומוניזם נוצרי

ממוזער
קומוניזם נוצרי הוא צורה של קומוניזם דתי המבוססת על הדת הנוצרית. זוהי תאוריה תאולוגית פוליטית המבוססת על הדעה כי תורתו של ישוע מחייבת את הנוצרים לתמוך בקומוניזם כמערכת חברתית אידיאלית. אף על פי שאין הסכמה כללית על התאריך המדויק שבו הקומוניזם נוצרי נוסד, קומוניסטים נוצרים רבים טוענים כי מהברית החדשה עולות ראיות כי הנוצרים הראשונים, כולל 12 השליחים, הקימו חברה קומוניסטית קטנה משלהם בשנים שלאחר מותו של ישוע ותחייתו. רבים מתומכי הקומוניזם הנוצרי טוענים כי ישוע עצמו לימד את הרעיון והוא פותח על ידי השליחים.

ניתן לראות את הקומוניזם הנוצרי כסוג רדיקלי של סוציאליזם נוצרי. קומוניסטים נוצריים יכולים או לא יכולים להסכים עם חלקים שונים של מרקסיזם. הם לא מסכימים עם אתאיזם והאנטי דתיות של המרקסיזם החילוני, אבל מסכימים עם ההיבט הכלכלי של התאוריה המרקסיסטית, כגון הרעיון כי הקפיטליזם מנצל את מעמד הפועלים על ידי מיצוי הערך העודף מן העובדים בצורת רווחים וכי העבודה בשכר הוא כלי מנכר שמקדם סמכות שרירותית ובלתי צודקת. הקומוניזם הנוצרי, כמו המרקסיזם, גורס גם כי קפיטליזם מעודד את ההיבטים השליליים של הטבע אנושי, תופס ערכים כגון רחמים, חסד, צדק וחמלה לטובת חמדנות, אנוכיות ושאפתנות עיוורת.

קומוניסטים נוצריים שותפים לכמה מהמטרות הפוליטיות של המרקסיסטים, למשל: החלפת השיטה השלטונית לסוציאליזם, שאמור בתורו להתקדם לקומוניזם בשלב מאוחר יותר בעתיד. עם זאת, קומוניסטים נוצרים חולקים לעיתים על המרקסיסטים (ובמיוחד עם הזרם הלניניסטי) בנוגע לאופן שבו החברה הסוציאליסטית אמורה להתארגן. באופן כללי, הקומוניזם הנוצרי התפתח בתהליך נפרד מהמרקסיזם, ורוב הקומוניסטים הנוצריים מסכימים עם המסקנות של הקומוניזם המרקסיסטי, אבל לא עם הנחות היסוד שלו.

== מחלוקות ==
=== שימוש במושג "קומוניזם" ===
ישנם קומוניסטים נוצרים אשר מתנגדים לשימוש "קומוניזם נוצרי" בגלל החשש להיות מתויגים למדינות קומוניסטיות כמו ברית המועצות, קובה, סין, וייטנאם או קוריאה הצפונית, שבהן חלה מדיניות אנטי דתית.

מצד השני, יש כאלו אשר מאמינים כי יש צורך במושג "קומוניזם" כדי ללכוד את המהות של עמדתם בנושאי כלכלה. הם מציינים את קיומה של אופוזיציה קומוניסטית משמעותית באותן "מדינות קומוניסטיות" טוטליטריות של המאה ה-20 (כולל למשל טרוצקיסטים בברית המועצות), וטוענים כי אם הם היו נוטשים את מונח זה, זה היה מטשטש עוד יותר את ההיסטוריה של ההתנגדות הזו. לפיכך, הקומוניסטים הנוצריים הללו טוענים כי "קומוניזם נוצרי" הוא מונח מדויק והולם, כל עוד הוא מוגדר כזרם הדמוקרטי והאנטי-סטליניסטי של הקומוניזם.

=== עשיית שינוי ===
ישנה גם השאלה על איך חברה קומוניסטית צריכה להיות מושגת בפועל. בעוד הקומוניסטים האורתודוקסים דוגלים בצורה של מרד אלים, הקומוניסטים הנוצריים תומכים בהשגה קומוניסטית בדרכים לא אלימות, כגון התנגדות פסיבית או בחירות. באשר לנושא של הלאמת אמצעי הייצור, אשר נתפסה על ידי חלק מהנוצרים כגנבה, קומוניסטים נוצריים טוענים כי קפיטליזם עצמו הוא סוג של גנבה ממוסדת באופן שבעלי הון מנצלים את עובדיהם על ידי אי תשלום של הערך המלא של העבודה שלהם.

עם זאת, לא כל הקומוניסטים הנוצריים מבקשים להשיג שינוי חברתי בקנה מידה גדול. יש הסבורים כי במקום לנסות לשנות את הפוליטיקה והכלכלה של מדינה שלמה, הנוצרים צריכים במקום להקים הקומוניזם ברמה מקומית או אזורית בלבד.

== הוגים מרכזיים בזרם ==
* תומאס האגרטי
* ארנסט בלוך (פילוסוף)
* קאמילו טורס

*
קטגוריה:נצרות
קוטינגיים

קוטינגיים (שם מדעי: Cotingidae) הם משפחת ציפורי שיר גדולות מיערות הגשם של אמריקה הדרומית והמרכזית.

== מאפיינים ==
בני קבוצה זו ידועים בעיטורי הראש המפוארים שלהם וקולותיהם הרועשים. הציפור הגדולה במשפחה היא מטריינית אמזונית (Cephalopterus ornatus), ששוקלת עד 570 גרם, אורכה עד 55 ס"מ והיא ציפור השיר הגדולה ביותר באמריקה הדרומית.
לקוטינגיים מקור קצר אך חזק, רגליים קצרות ועיטורי ראש מפוארים. חלקם מזכירים במראם עורב או זרזיר, אחרים דומים יותר לסבכיים קטנים. אצל חלקם אין בכלל נוצות על ראשם.

לקוטינגיים דו-צורתיות זוויגית בה הזכרים גדולים בהרבה מהנקבות ומנסים להרשים אותם בצליליהם ומראיהם המפוארים.

==מיון==
*משפחה קוטינגיים (Cotingidae)
**סוג ומין יחיד קוטינג קשקשן (Ampelioides tschudii)
**סוג Ampelion
**Carpodectes
**Carpornis
**מטריינית (Cephalopterus) - בה המין מטריינית אמזונית
**סוג ומין יחיד קוטינגה שחורת פנים (Conioptilon mcilhennyi)
**קוטינגה (Cotinga)
**Doliornis
**סוג ומין יחיד עורב חשוף-צוואר (Gymnoderus foetidus)
**סוג ומין יחיד עורב-פרי ארגמני (Haematoderus militaris)
**Lipaugus - בו פיהה צעקנית
**סוג ומין יחיד ציפור הפרה (Perissocephalus tricolor)
**Phibalura
**Phoenicircus
**Phytotoma
**Pipreola
**סוג ומין יחיד קוטינגה סגולת חזה (Porphyrolaema porphyrolaema)
**פעמונית (Procnias)
**סוג ומין יחיד עורב-פרי אדום-צוואר (Pyroderus scutatus)
**סוג ומין יחיד עורב-פרי סגול-צוואר (Querula purpurata)
**כרבולתן (Rupicola) - בו המין כרבולתן הסלעים
**Snowornis
**Tijuca
**Xipholena
**סוג ומין יחיד קוטינגה לבנת לחי (Zaratornis stresemanni)

ישנם שלושה סוגים שמשויכים לכאן לעיתים אך נחשבים למשפחות ללא מקור: Oxyruncus ,Phibalura ו-Calyptura. אחרות נחשבים לשייכים למשפחה Tityridae.

==קישורים חיצוניים==

* 
[[כרבולתן הסלעים.]]

*
קטגוריה:בעלי חיים שתוארו ב-1849
קטגוריה:טקסונים שתוארו בידי שארל לוסיאן בונפרטה
ניצחון

אלת הניצחון ויקטוריה על גבי [[קשת ולינגטון]]
מדבקות פגוש (סטיקרים) עם הכיתוב "אנחנו ננצח", מעל איור של דגל ישראל. צולם בזמן מלחמת חרבות ברזל 2023.

ניצחון הוא מונח המתייחס בדרך כלל למלחמות, ומתאר הצלחה בהשגת המטרות והבסת האויב, או הבסת היריב בתחרויות. הצלחה במערכה צבאית תוקפנית נקראת "ניצחון אסטרטגי", וניצחון בהיתקלות עם האויב (התגוננות מוצלחת) נקראת "ניצחון טקטי".

מבחינה רגשית, לניצחון מתלווה תחושה של התרוממות רוח, וברוב התרבויות הוא מתבטא בתנועות ובתנוחה המשדרות תוקפנות. ריקודי ניצחון וזעקות ניצחון, בדומה לריקודי מלחמה וזעקות מלחמה מבוצעים לפני שמתקיים קרב אלים. דוגמה היסטורית ראשונית לריקוד ניצחון היא ריקודם של הלומברדים והודייתם לאודין לאחר ניצחונם בקרב בשנת 579. הם שחטו עז וסביב ראשה הכרות חגו במעגל ושרו שיר ניצחון. 

בימי הרפובליקה הרומית, ניצחונות נחגגו על ידי מצעד ניצחון, שער ניצחון והקמת אנדרטות ניצחון. בימי עבר, המנצחים בקרב היו לוקחים שלל מהמובסים, כגון נשקו של האויב לשימוש משני, או חלקים מגופותיהם.

במיתולוגיה היוונית ניקה היא אלת הניצחון ובמיתולוגיה הרומית היא נקראה ויקטוריה, ומכאן מקור המילה ניצחון בשפות הלטיניות (Victory) והשמות ויקטוריה וויקטור. בספרות ובאגדות שבאו לאחריהן הניצחון מיוצג על ידי גיבור שהורג מפלצת בקרב פנים אל פנים (גאורגיוס הקדוש, אינדרה, תור שהורג את יורמנגנד ועוד). סול אינוויקטוס, אל השמש "הבלתי מנוצח" מהמיתולוגיה היוונית, נהפך לשמו של ישו במיתולוגיה הנוצרית. פאולוס תיאר את תחיית ישו כניצחון על המוות והחטא.

המילה הלטינית לניצחון, ויקטורי, החלה להחליף את מקבילתה באנגלית עתיקה, sige. התחילית "זיג" הייתה נפוצה במשפחת השפות הגרמאניות ושאריותה בימינו הן שמות כמו, זיגפריד, זיגמונד, זיגברט, זיגורד ועוד.

==יום הניצחון==

מדינות שונות נוהגות לציין את יום הניצחון שלהן. כלומר, היום בו הושג ניצחון צבאי או אסטרטגי משמעותי, אשר הכריע או סיים מלחמה בעלת חשיבות במהלך ההיסטוריה של אותן מדינות.
למשל, יום הניצחון לציון כניעתה של גרמניה מצוין במדינות המערב ב-8 במאי (יום הניצחון באירופה) ואילו בגוש המזרחי, ב-9 במאי, כ"יום הניצחון בחבר המדינות". גם בישראל הוא מצוין ב-9 במאי, בהגדרה "יום הניצחון על גרמניה הנאצית". כמו כן, יום השחרור וההצלה מצוין מדי שנה בכ"ו באייר לציון ניצחון בעלות הברית על גרמניה הנאצית במלחמת העולם השנייה.

==סימן הניצחון==

נערות מציגות את סימן הניצחון בהפגנה למען העתיד בברלין

סימן V או סימן הניצחון היא מחווה גופנית הנעשית באמצעות כף יד המופנית קדימה, שבה האצבע המורה ואצבע האמה מתוחות ומופרדות אחת מהשנייה, בעוד האצבעות האחרות קמוצות. המחווה נועדה ליצג את האות הלטינית V.

==ראו גם==
* ניצחון פירוס

==קישורים חיצוניים==

קטגוריה:לחימה
הומניזם נוצרי

הומניזם נוצרי הוא זרם הגות המדגיש את האנושיות של ישו, משנתו החברתית ואת הנטייה שלו לשלב רוחניות אנושית וחומריות. זרם זה רואה עקרונות הומניסטיים כמו כבוד האדם האוניברסלי וחופש הפרט ואת עליונותו של האושר האנושי כרכיבים חיוניים ועקרוניים אשר תואמים את תורתו של ישו. הומניזם נוצרי ניתן לראות כאיגוד פילוסופיות של אתיקה נוצרית ועקרונות הומניסטיים.

== רנסאנס ==
ההומניזם הנוצרי התפתח מאוד בתקופת הרנסאנס, שמקורו באמונה בגדולת יכולות האדם, אשר ערכיו ודבקותו מוקדשים לנצרות. בהקשר זה, פרנצ'סקו פטרארקה (1304-1374) נחשב לאבי ההומניזם, ואחד הדמויות הבולטות ברנסאנס המוקדם.

הגישה ההומניסטית הרגילה מעריכה אמנם קיום אנושי כמשהו ראוי כשלעצמו, אילו הומניזם נוצרי מעריך קיום זה, כל עוד הוא בשילוב עם האמונה הנוצרית. אחד הטקסטים הראשונים לגבי ההומניזם הנוצרי היה הנאום של ג'ובאני פיקו דלה מירנדולה על כבוד האדם, שבו הוא הדגיש כי לאנשים יש את הרצון החופשי לבחור בדרגה מוסרית, בין מלאכים לשטן. עקרונות נוצריים נכנסו לתוקף גם במקומות שאינם איטליה, במהלך מה שנקרא כיום הרנסאנס הצפוני. באוניברסיטאות איטלקיות ובאקדמיה הדגישו כתבים קלאסיים כמקור ידע, ואילו אוניברסיטאות באימפריה הרומית הקדושה ובצרפת ביססו תורתם על אבות הכנסייה.

== תקופת ההשכלה ==
הנאורות של המאה ה-18 באירופה תמכה בחלקה בחילון ובהפרדת הדת מהמדינה, מה שלכאורה (לפי טענת ההומניזם הנוצרי) גרם לקרע שווא בין הנצרות וההומניזם. ההשכלה גיבשה הומניזם כפילוסופיה חילונית ליברלית מובהקת. יש רציונליסטים שפיתחו את הגישה הדאיסטית שדחתה את התאולוגיה המסורתית לטובת 'דת טבעית '. הלא-קונפורמיסטים העדיפו לעקוף הכנסיות לחפש את אלוהים באופן אישי בדרך של סיבה ואינטואיציה מוסרית מולדת לכאורה. דאיסטים אלה פירשו מחדש את תאוריית המוסר הנוצרית ובכך הובילו מבחינה היסטורית לתנועות הרפורמיסטיות הפוליטיות והחברתיות של המאות ה -19 וה -20. אולי התרומה המשמעותית ביותר של הנצרות הליברלית הזו היא שהיא הולידה את התנועה הבריטית הראשונה עבור ביטול העבדות, אשר הוקמה על ידי הקוויקרים ב בסוף המאה ה -18. 
== המאה ה -20 עד להווה ==
הקטל של מלחמת העולם הראשונה ניפצה את האופטימיות הליברלית. האידיאליזם האינסופי הואפל על ידי הצד האפל של האנושות וזה דרבן תגובה ריאליסטית בקרב חוקרים ותאולוגים נוצריים. המכונה ניאו אורתודוקסיה. זרם אשר הוגיו היו ליברלים פוליטיים לשעבר שהתעקשו לבסס את הגישה ההומניסטית שלהם על התאוריה הנוצרית.

עד שנות ה-70 נצרות חברתיות נתחדשו. דוגמאות לכך הן המאבקים באמריקה הלטינית ואת המאבקים נגד האפרטהייד בדרום אפריקה, "תאולוגיית השחרור" שמטרתה לרתום את הנצרות למלחמה לצדק חברתי ואפילו לסוציאליזם מהפכני. עם זאת הכותרת עצמה היה מטעה כפי שהזרם מעולם לא היה באמת "תאולוגיה".

נעשו ניסיונות שונים כדי ליצור הומניזם יותר נוצרי מסורתי. כתוצאה מכך, יש כאלו שמקשרים את ההומניזם למורשת התרבותית של הנצרות. ההומניזם הנוצרי זה מדגיש את ישו כתמצית וכהיתוך של האנושות עם-האנושות האלוהית שבאה לידי ביטוי בתרבות המערבית. רעיונות אלה לוקחים השראה מהוגים קתולים מתקופת הרנסאנס כגון ארסמוס מרוטרדם, תומאס מור ויוהנס רויכלין.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:הומניזם
קטגוריה:נצרות
פסטיבל הסרטים העולמי במונטריאול

פסטיבל הסרטים הבינלאומי במונטריאול, 2012
פסטיבל הסרטים העולמי במונטריאול נוסד בשנת 1977 והוא אחד מפסטיבלי הקולנוע בינלאומיים הוותיקים של קנדה. הפסטיבל הציבורי מתקיים מדי שנה בסוף אוגוסט בעיר מונטריאול בקוויבק. 

בניגוד לפסטיבל הסרטים הבינלאומי של טורונטו, שבו יש דגש על סרטים מקנדה ומצפון אמריקה, הפסטיבל במונטריאול שם דגש על מגוון גדול של סרטים מכל רחבי העולם. מטרתו הרשמית של הפסטיבל היא "לעודד גיוון והבנה תרבותיים בין המדינות, על מנת לטפח את הקולנוע של כל היבשות על ידי התפתחות קולנוע איכותי, קידום יוצרי סרטים ויצירות חדשניות, לגלות ולעודד כישרונות חדשים, ולקדם מפגשים בין אנשי קולנוע מרחבי העולם."

== קטגוריות הפרס ==
* פרס מיוחד של חבר השופטים
* הבמאי הטוב ביותר
* השחקנית הטובה ביותר
* השחקן הטוב ביותר
* התסריט הטוב ביותר
* התרומה האמנותית הגבוהה ביותר
* פרס החדשנות
* הסרט העלילתי בדיוני הטוב ביותר (זהב, כסף וארד) 
* סרטים קצרים (פרס ראשון ופרס חבר השופטים)

בנוסף הפסטיבל מקיים הצבעה של הקהל עבור הסרטים שהם הכי אהבו בקטגוריות שונות:
* פרס אהבת הקהל
* פרס לסרט הכי פופולרי הקנדי
* פרס גלאובר רושה לסרט הטוב ביותר מאמריקה הלטינית
* פרס הסרט התיעודי הטוב ביותר
* פרס לסרט הקצר קנדי הטוב ביותר.

== סרטים ישראלים בפסטיבל ==
בשנת 1995 זכה סרט הביכורים של שמי זרחין, "לילסדה", בפרס התסריט הטוב ביותר<ref></ref>.

בשנת 2004 זכה הסרט הישראלי "הכלה הסורית" בפרס לסרט הטוב ביותר.

בשנת 2006 התחרה, במסגרת התחרות הרשמית, סרטם של יוסי מדמוני ודוד אופק "מלנומה אהובתי". 

בשנת 2007 התחרה, במסגרת התחרות הרשמית, סרטה של איילת מנחמי "נודל".

בשנת 2011 התחרה, במסגרת התחרות הרשמית, סרטו של ערן ריקליס "פלייאוף".

==קישורים חיצוניים==

* 
* 

==הערות שוליים==

קטגוריה:פסטיבלי קולנוע
קטגוריה:מונטריאול
קטגוריה:קנדה: פסטיבלים
ציון שלום

ציון שלום (נולד ב-1929) הוא כדורגלן עבר אשר שיחק בבית"ר ירושלים בשנות ה-40 וה-50.

==ביוגרפיה==
שלום נולד בשכונת בית ישראל שבירושלים. בנערותו שיחק בקבוצת הנוער של בית"ר ניל"י שאוחדה יחד עם בית"ר ימין משה בשנת 1942 לבית"ר ירושלים. לאחר מכן שיחק בבית"ר נתניה עמה זכה ב"גביע תל חי" - הגביע של אגודת בית"ר.

שלום לחם במלחמת העצמאות יחד עם חבריו לקבוצה ונטל חלק בהגנה על ירושלים ובשחרור רמת רחל וממילא כחבר באצ"ל.

לאחר המלחמה שיחק בעמדת הקיצוני ימני בבית"ר ירושלים, בישל וכבש שערים רבים לזכות קבוצתו. בעונותיו אלו שלום הוזמן לסגל נבחרת ישראל ואף שובץ לנבחרת המשנה (נבחרת ישראל ב') אך לבסוף לא שיחק כתוצאה מפציעה.

בעונת 1958/1959 נפצע ונעדר תקופה ממושכת, לאחר מכן חזר והבקיע שער חשוב לזכות קבוצתו נגד מכבי רחובות במרץ 1959. בעונת 1959/1960 פרש מכדורגל פעיל ועבר לאמן את הנוער מספר שנים.

ב-6 עונותיו המתועדות, (החל מ-1954) צבר 72 הופעות ו-23 שערים במדי בית"ר ירושלים.

==קישורים חיצוניים==

==הערות שוליים==

קטגוריה:כדורגלנים ארץ-ישראלים
קטגוריה:קשרי כדורגל ארץ-ישראלים
קטגוריה:כדורגלני בית"ר ירושלים
קטגוריה:כדורגלני בית"ר נתניה
קטגוריה:ירושלים: כדורגלנים
קטגוריה:לוחמי האצ"ל
קטגוריה:אנשי היישוב ילידי הארץ
קטגוריה:ישראלים שנולדו ב-1929
דייוויד גולדפיין

דייוויד לי גולדפיין (באנגלית: David Lee Goldfein; נולד ב-21 בדצמבר 1959) הוא גנרל אמריקאי-יהודי. כיהן כראש המטה של חיל האוויר של ארצות הברית.

== קורות חיים ==
גולדפיין נולד בצרפת, היכן ששירת אביו כקצין בחיל האוויר האמריקאי. אחיו סטיבן שירת אף הוא בחיל האוויר והשתחרר בדרגת מייג'ור גנרל.

גולדפיין הוסמך לקצונה על ידי אקדמיית חיל האוויר של ארצות הברית ב-1983. הוא פיקד על מפקדת חיילות האוויר של פיקוד מרכז; על כנף הקרב ה-49, בבסיס טיסה הולומן שבניו מקסיקו; על כנף הקרב ה-52, בבסיס טיסה ספאנגדאהלם שבגרמניה; על 366th Operations Group בבסיס טיסה מאונטיין הום (Mountain Home AFB) שבאיידהו; ועל טייסת הקרב ה-555 באוויאנו , איטליה.

גולדפיין הוא בוגר בית הספר לאמצעי לחימה של חיל האוויר של ארצות הברית (U.S. Air Force Weapons School). הוא נטל חלק במבצע מגן המדבר ובמלחמת המפרץ, כמו גם במרכז הפעולות האווירי המשולב שנפרשֹ בוויצ'נצה במהלך "מבצע כוח מכוון" (מערכה צבאית שניהלה נאט"ו נגד כוחות רפובליקה סרפסקה בחודשים אוגוסט - ספטמבר 1995). כמפקד טייסת הקרב ה-555, הוביל גולדפיין את היחידה שלו כטייס F-16 פייטינג פלקון במבצע כוח מאוחד, כשמטוסו הופל על ידי סוללת נ"מ מחטיבת ההגנה האווירית ה-250 של חיל האוויר של סרביה ומונטנגרו, ב-2 במאי 1999, מעל מערב סרביה, אך חולץ על ידי מסוק של נאט"ו, בטרם הספיקו חיילי סרביה ומונטנגרו לאכן את מיקומו וללכוד אותו.

בין תפקידי המטה שמילא גולדפיין: סגן מנהל התכנון, בלשכת סגן הרמטכ"ל לתכנון אסטרטגי, קצין אג"ם בפיקוד הקרב של חיל האוויר של ארצות הברית ב-Joint Base Langley–Eustis (הבסיס המשותף לנגלי-אוסטיס), שבווירג'יניה, מנהל המטה המשותף, סגן וראש מטה חיל האוויר.

גולדפיין הוא Command Pilot (הדירוג הגבוה ביותר בחיל האוויר של ארצות הברית, מוענק רק למי שצבר לפחות 15 שנות טיסה ו-3,000 שעות טיסה) בעל יותר מ-4,200 שעות טיסה ב-T-37, T-38, F-16C/D, F-117.

לגולדפיין תואר שני במינהל עסקים מאוניברסיטת אוקלהומה סיטי.

ב-26 באפריל 2016 הודיע מזכיר ההגנה של ארצות הברית אשטון קרטר כי גולדפיין ימונה לתפקיד ראש המטה של חיל האוויר של ארצות הברית. ביולי 2016 נכנס לתפקיד, שירת בתפקיד עד אוגוסט 2020 ולאחר מכן פרש משירות הקבע (החל מאוקטובר 2020).

גולדפיין נשוי לדון ואב לשתי בנות.

==קישורים חיצוניים==

* [http://www.af.mil/AboutUs/Biographies/Display/tabid/225/Article/108013/general-david-l-goldfein.aspx ביוגרפיה] באתר חיל האוויר האמריקאי
*[https://airman.dodlive.mil/2020/08/03/an-airman-first-last-always/ ראיון פרידה מגולדפיין], באתר חיל האוויר האמריקאי

== הערות שוליים ==

קטגוריה:טייסי חיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:ראשי המטה של חיל האוויר של ארצות הברית
קטגוריה:מעוטרי מדליית האוויר
קטגוריה:קצינים וחוגרים יהודים בחיל האוויר של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של חיל האוויר
קטגוריה:טייסים יהודים אמריקאים
קטגוריה:גנרלים יהודים אמריקאים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1959
מערת לפידות

מערת לפידות (נקראת גם מערת תפן) היא מערה קרסטית גדולה, הנמצאת כ-500 מטרים דרום-מערבית למושב לפידות. ההערכה היא שהמערה גדולה מאד ואף מגיעה עד מתחת ללפידות, אך לא ניתן להרחיק בה יותר ממאה מטרים, שם היא מסתיימת בתהום.

במערה ישנם נטיפים רבים ומספר עטלפים. 

הגישה למערה מתוך מושב לפידות, בשביל המסומן בפסי סימון לבן-כחול-לבן. הכניסה למערה אפשרית באמצעות ירידה בחבל. לאחר ימים גשומים קרקע המערה חלקלקה מאוד ונדרשת זהירות רבה מההולך בה.

==גלריית תמונות==
<gallery mode="packed" heights="130">
הכניסה למערת לפידות.jpg|הירידה אל תוך המערה נעשית על ידי חבלים
חלל מערת לפידות.jpg|חלל מערת לפידות
נטיף ענק במערת לפידות.jpg|נטיף ענק במערת לפידות
ה"תהום" שבקצה המערה.jpg|ה"תהום" שבקצה המערה
</gallery>

==קישורים חיצוניים==

*
לפידות
מורפטלר

מוּרְפַטְלָר (ברומנית: Murfatlar) היא עיר נמל בחבל דוברוג'ה, רומניה. מורפטלר נקראה בעבר בשם "באסאראב" (Basarabi). העיר שוכנת על גדת תעלת דנובה–הים השחור.
== היסטוריה ==
בהתאם לחפירות ארכאולוגיות, שנערכו במקום, היישוב קדום למדי, אך שמו מוזכר לראשונה בכתובים ב-1855 ומדובר בשם טורקי שמשמעו "של מורפט". ביישוב היה חיל מצב עות'מאני והושיבו בו טטרים מחצי האי קרים.ב-1924 שונה שם המקום לבאסאראב, אך ב-1965 הושב השם מורפטלר. ב-1980 חזרו לשם באסאראב וב-26 ביוני 2007 הפרלמנט הרומני חוקק חוק המחזיר את השם "מורפטלר". בדצמבר באותה שנה אשרר הסנאט הרומני את החוק.

לפי נתוני 2011 חיו בעיר 10,216 תושבים, מעל 80% נוצרים רומנים. בעיר יש "יקב מורפטלר", בו מכינים ומוכרים את היינות, שהוכנו מענבי כרמי מורפטלר הנודעים.

== קישורים חיצוניים ==

* 
* [https://web.archive.org/web/20080611032330/http://www.primaria-murfatlar.ro/istoric.html היסטוריה] באתר של עיריית מורפטלר 
* [http://www.crameromania.ro/crame/crama-murfatlar-29.html האתר של יקב מורפטלר] 

קטגוריה:רומניה: ערי נמל
קטגוריה:ערי נמל על הדנובה
קטגוריה:דוברוג'ה
קטגוריה:תעלת דנובה–הים השחור